Міністэрства транспарту і камунікацый Рэспублікі Беларусь

**Міністэ́рства тра́нспарту і камуніка́цый Рэспу́блікі Белару́сь** (*Мінтранс Беларусі*) — рэспубліканскі орган дзяржаўнага кіравання, які рэгулюе дзейнасць аўтамабільнага, чыгуначнага, гарадскога электрычнага, унутранага воднага, марскога транспарту, грамадзянскай авіяцыі .

## Асноўныя задачы 
* рэалізацыя адзінай дарожна-транспартнай палітыкі, для задавальнення патрэбнасцей эканомікі і насельніцтва ў транспартных паслугах, з улікам мінімізацыі шкоднага ўздзеяння на навакольнае асяроддзе;
* ажыццяўленне дзяржаўнага рэгулявання дзейнасці ў галіне аўтамабільнага, марскога, унутранага воднага (за выключэннем маламерных суднаў), чыгуначнага, гарадскога электрычнага транспарту і метрапалітэна, грамадзянскай авіяцыі, дарожнай дзейнасці, лагістычнай сістэмы рэспублікі, а таксама стварэнне ўмоў для развіцця арганізацый усіх форм уласнасці, якія ажыццяўляюць дзейнасць у названых галінах;
* садзейнічанне ўстанаўленню прамых сувязей паміж транспартнымі арганізацыямі Беларусі і іншых дзяржаў, прыцягненне інвестыцый;
* правядзенне ў галіне транспартнай дзейнасці эканамічнай, навукова-тэхнічнай і сацыяльнай палітыкі;
* фарміраванне і ўдасканаленне прававых асноў функцыянавання ў галіне транспартнай дзейнасці;
* забеспячэнне эфектыўнага кіравання рэспубліканскай уласнасцю ў галіне транспартнай дзейнасці;
* павышэнне эфектыўнасці і канкурэнтаздольнасці экспарту ў галіне транспартнай дзейнасці.

## Гісторыя 
* 5 лютага 1993 года Вярхоўны Савет Рэспублікі Беларусь прыняў пастанову «Аб утварэнні Міністэрства транспарту і камунікацый Рэспублікі Беларусь».
* 22 ліпеня 1993 года Савет Міністраў Рэспублікі Беларусь прыняў пастанову № 491, згодна з якой у склад утворанага Міністэрства транспарту і камунікацый ўвайшлі Беларуская чыгунка і Беларускае ўпраўленне грамадзянскай авіяцыі. У складзе Міністэрства былі ўтвораны 3 дэпартаменты: аўтамабільнага транспарту, грамадзянскай авіяцыі, чыгуначнага транспарту.
* Указамі Прэзідэнта Рэспублікі Беларусь ад 4 красавіка 1995 года № 126 і ад 17 красавіка 1996 года № 150 Дэпартамент грамадзянскай авіяцыі і Беларуская чыгунка былі выведзены з вядзення Міністэрства транспарту і камунікацый Рэспублікі Беларусь.
* 6 чэрвеня 1996 года пастановай Кабінета Міністраў Рэспублікі Беларусь № 368 пры Міністэрстве транспарту і камунікацый Рэспублікі Беларусь створаны Камітэт па аўтамабільных дарогах.
* Указам Прэзідэнта Рэспублікі Беларусь ад 24 верасня 2001 года № 516 Камітэт па аўтамабільных дарогах ліквідаваны і створаны Дэпартамент «[Белаўтадар]» з правамі юрыдычнай асобы, а таксама на Міністэрства транспарту і камунікацый ускладзена правядзенне адзінай дарожна-транспартнай палітыкі, незалежна ад віду транспарту.
* Указам Прэзідэнта Рэспублікі Беларусь ад 5 мая 2006 года № 289 да Міністэрства транспарту і камунікацый далучаны Дзяржаўны камітэт па авіяцыі і створаны адпаведны Дэпартамент па авіяцыі, а таксама падпарадкавана Беларуская чыгунка.

### Міністры 
* А. Е. Андрееў (1963—1984; міністр аўтамабільнага транспарта)
* Уладзімір Бародзіч (1984—1993; міністр аўтамабільнага транспарта да 1988, міністр транспарта ў 1988—1993)
* Сцяпан Шкапіч (1993—1994);
* Аляксандр Лукашоў (1994—2001)
* Міхаіл Баравы (2001—2005)
* Уладзімір Сасноўскі (2005—2009)
* Іван Шчэрба (2009—2012)
* Анатоль Сівак (2012—2018)
* Аляксей Аўраменка (2019—2023)
* Аляксей Ляхновіч (з 2023)

## Структура 
* Дэпартамент па авіяцыі
* Галоўнае ўпраўленне аўтамабільных дарог
* Галоўнае ўпраўленне эканомікі і фінансаў
* Упраўленне аўтамабільнага і гарадскога пасажырскага транспарту
* Упраўленне кантролю і забеспячэння дзейнасці
* Упраўленне марскога і рачнога транспарту
* Упраўленне навукова-тэхнічнай палітыкі і інфарматызацыі
* Упраўленне стратэгічнага развіцця і міжнароднага супрацоўніцтва
* Беларуская чыгунка
* Транспартная інспекцыя

## Крыніцы 
## Спасылкі 
* Сайт Міністэрства транспарту і камунікацый Беларусі 

Беларусь
Транспарт
Катэгорыя:З’явіліся ў 1991 годзе